FSS แรลลี่ยาว! พุ่งอีก 21% นิวไฮรอบเกือบ 8 ปี ลุ้นผลงาน Q2 สดใส รับวอลุ่มเทรดคึก
FSS แรลลี่ยาว! พุ่งอีก 21% นิวไฮรอบเกือบ 8 ปี ลุ้นผลงาน Q2 สดใส รับวอลุ่มเทรดคึก คาดทั้งปีผลงานโตเด่นจากปีก่อน
FSS แรลลี่ยาว! พุ่งอีก 21% นิวไฮรอบเกือบ 8 ปี ลุ้นผลงาน Q2 สดใส รับวอลุ่มเทรดคึก คาดทั้งปีผลงานโตเด่นจากปีก่อน
17 มิ.ย. 2564

ผู้สื่อข่าวรายงานว่า วันนี้(17 มิ.ย.2564) ราคาหุ้นบริษัทหลักทรัพย์ ฟินันเซีย ไซรัส จำกัด (มหาชน)  หรือ FSS ณ เวลา 15.49  น. อยู่ที่ระดับ 5.20 บาท บวก 0.92 บาท หรือ 21.50% สูงสุดที่ระดับ 5.25 บาท ต่ำสุดที่ระดับ 4.26 บาท ด้วยมูลค่าการซื้อขาย 282.42 ล้านบาท ราคาหุ้นนิวไฮในรอบเกือบ 8 ปี โดยเทียบตั้งแต่หุ้นยืนที่ระดับ 5.31 บาท เมื่อวันที่ 24 ก.ค.2556

โดย FSS รายงานผลการดำเนินงานไตรมาส 1/2564 สิ้นสุดวันที่ 31 มีนาคม พลิกมีกำไรสุทธิ 81.45 ล้านบาท จากช่วงเดียวกันของปีก่อนขาดทุนอยู่ที่ 23.42 ล้านบาท เนื่องจากรายได้จากค่านายหน้าอยู่ที่ 463.85 ล้านบาท เทียบช่วงเดียวกันของปีก่อน เพิ่มขึ้น 146.18 ล้านบาท คิดเป็นเพิ่มขึ้นร้อยละ 46.01 จากปริมาณการซื้อขายหลักทรัพย เฉลี่ยต่อวันของบริษัทเพิ่มขึ้นจาก 8,994 ล้านบาท เป็น 9,699 ล้านบาท
อย่างไรก็ตามคาดว่าผลงานไตรมาส 2/2564 จะดีต่อเนื่อง และคาดผลงานทั้งปี 2564 จะเติบโตโดดเด่นจากปี 2563 เนื่องจากผลงานไตรมาส 1/2564 เพิ่มขึ้นเกือบเท่ากับผลงานทั้งปี 2563 อยู่ที่ 82.42 ล้านบาท
